Bonhoeffer is steeds die gom van eenheid | Netwerk24
Bonhoeffer is steeds die gom van eenheid
Deur Nico Koopman 22 Januarie 2020 00:01
Veertig jaar gelede het my teologiese opleiding aan die Universiteit van Wes-Kaapland (UWK) begin.
Een van die teoloë aan wie ons dadelik bekend gestel was, was die Duitse teoloog Dietrich Bonhoeffer, wat in 1945 deur die Nazi’s vermoor is.
In hierdie week dat ons ook Martin Luther King jr. gedenk, word die vierjaarlikse Bonhoeffer-konferensie van die International Bonhoeffer Society by die Universiteit Stellenbosch en UWK gehou.
Bonhoeffer was ’n huishoudelike naam in die stryd teen apartheid, met die oorgang na demokrasie, en noudat ons demokrasie deur talle bedreigings in die gesig gestaar word.
Ek onthou nog hoe studente van verskillende studierigtings Bonhoeffer aangehaal het. En as moed ons soms ontbreek het, het ons Bonhoeffer se sterwenswoorde onthou: “So, this is the end. For me the beginning of life.”
Met die oorgang na demokrasie het ons sy siening onthou dat getroue dissipelskap en verantwoordelike burgerskap onafskeidbaar is.
Met die oorgang na demokrasie het ons sy siening onthou dat getroue dissipelskap en verantwoordelike burgerskap onafskeidbaar is. As ons oor transforma-sie dink, onthou ons sy woorde dat ons trans-formeer sodat ons kan konformeer aan Chris-tus. Transformasie se oogmerk is gelykvor-migheid aan Christus.
As ons nadink oor ’n lewe van eenheid te midde van verskeidenheid, onthou ons Bonhoeffer se woorde “Beware of the person who cannot be alone. Beware of the person who cannot be together.”
Ons word ook aangegryp deur Bonhoeffer se klem op die etiek van verantwoordelikheid. Die konferensie se tema is “How shall the coming generations live?”
Robert het glo vir hulle gesê hy prioritiseer die projek sodat ek en hy meer tyd saam kan deurbring.
Vir Bonhoeffer is getrouheid en verantwoordelikheid om te vra watter soort samelewing ons wil nalaat vir toekomstige geslagte.
Die Nederlandse teoloog Frits de Lange praat juis by die konferensie oor optimisme as ’n noodsaaklike morele deug. Bonhoeffer roep ons op om die toekoms hoopvol én optimisties tegemoet te gaan, en om veral ook in toekomstige geslagte vertroue te stel.
By die konferensie is ’n publikasie oor Bonhoeffer deur myself en kollega Robert Vosloo bekend gestel. By die geleentheid verduidelik die voorsitter van die aand hoekom Robert by die projek betrokke geraak het.
Robert het glo vir hulle gesê hy prioritiseer die projek sodat ek en hy meer tyd saam kan deurbring. Dít was vir my van die mees treffende woorde van die konferensie.
Teoloë soos Bonhoeffer maak vriende van mense wat deur apartheid en aparte teologiese opleiding geskei was.
Die boekprojek was uiteraard belangrik, maar meer nog, die kosbare vriendskap wat gevorm is deur 20 jaar se saamdink oor en saamstap met teoloë soos Bonhoeffer.
Die Gees gee jou krag as jy só uitgeput is
Oom Jaap versinnebeeld versoening
Alleen kan ons beslis nie hond haaraf maak
Diskriminasie: Dís in pad van oorwinning